**ADDIKTOLÓGIAI ÉRZÉKENYÍTŐ TRÉNING**

**KOMMUNIKÁCIÓS SZAKEMBEREKNEK**

A 4 D Társadalomtudományi Egyesület által lebonyolításra kerülő addiktológiai kutatáshoz kapcsolódóan **megelőzési és egészségfejlesztési ismereteket elmélyítő képzési, továbbképzési program**ot szervezünk **újságírók, kommunikációs és médiaszakemberek számára** az egészségfejlesztést és drogmegelőzést támogató kommunikáció témakörében.

A tervezett képzés erősen gyakorlat-orientált, és módszertanát tekintve a felnőttképzések sajátosságaihoz alkalmazkodik. **A képzés felkészíti a résztvevőket a területen folytatott értő kommunikációra, szakterületüknek megfelelő prevenciós-kommunikációs tevékenységekre**, valamint a folyamatos szakmai fejlődést biztosító önirányította tanulásra.

A képzés felében olyan ismereteket sajátíthatnak el a résztvevők, amelyek orientálják őket az addiktológia területén való értő és korszerű együttműködésre, a képzés második felében pedig saját szakterületüknek megfelelő célzott ismereteket nyújtunk. A képzés teljesítésének feltétele reflektív portfólió megírása és benyújtása.

Tekintettel arra, hogy a képzés nem, vagy csak nehezen illeszthető a célcsoport munkarendjébe, a tananyag elsajátítása blended learning munkaformában történik, azaz az élmény-alapú tanulás kontakt akadémiai órákat jelent (kb. 50%), az elméleti anyaghoz **e-tananyag**ot dolgozunk ki, mégpedig olyan formában, amelynek oktatása az ingyenesen elérhető szoftverekkel is lehetséges.

Az 50 órás képzés tervezett időpontja **november** (amennyire lehetséges, rugalmasan igazodva a célcsoport igényeihez).

A képzésről tanúsítványt állítunk ki.

**A képzés tartalma:**

Szemléleti alapok. Az addikció, mint társadalmi kérdés. Az új felépülési modell (2 ó elmélet, 2 ó reflektív gyakorlat)

A szerek fajtái, szerfogyasztási mintázatok. (2 óra elmélet)

Szakpolitikák és ellátórendszerek (3 ó elmélet)

A környezeti és közösségi prevencióról (2 ó elmélet, 2 óra jó gyakorlat-elemzés)

Egészségfejlesztés, egészségtanulás, reziliencia (2 ó elmélet, 2 ó gyakorlat)

A felépülés folyamata (2 ó elmélet, 2 ó reflektív műhelygyakorlat)

Mérföldkövek az addiktológiai segítés történetében. Kölcsönös és önsegítő mozgalmak (Elmélet 2ó, diszkusszió, reflektív műhelymunka 2ó)

*Speciális ismeretek*

Diszkurzív addiktológia és morális pánik (2 ó elmélet, 2 ó gyakorlat)

Jogi szabályozás (elmélet 2 ó)

Szakmai etika (2 óra)

A tömegkommunikáció szociálpszichológiája: attitűdformálás (elmélet, 2 óra)

Prevenciós üzenetek a médiában. Hibakeresés és jó gyakorlat-elemzések (gyakorlat, 5 óra)

Szintetizáló reflektív műhelygyakorlatok, csoportmunka (felépülők és külső gyakorló szakemberek+ trénerek részvételével, 10 ó)

A KÉPZÉS TÉRÍTÉS-MENTES.

A kapcsolattartó, **Borda Viktória** várja az érdeklődő média-szakemberek jelentkezését, az alábbi elérhetőségeken: 30/282 53 31; [bordaviki@gmail.com](mailto:bordaviki@gmail.com)

2016. október 31-ig.

<http://szociologia.btk.pte.hu/4-dimenzio> <http://szszti.btk.pte.hu/4-dimenzio>